ڤا دأرآمأد 304 تئریلیارد دولار راساگە شأری آتلانتا هأشتومی راساگە گأپ ئموٙری د ڤولات ئمریکا و هئبدأئومی راساگە گأپ ئموٙری د دونیاە. شئرکأتیا چأن زایارە یی گأپتئری بأرجا ئموٙری آتلانتا نە د ڤأر گئرئتئ نە. ئی شأر نئڤیسگە أصلی شئرکأتیا کوٙکاکوٙلا، هوم دئپات، دئلتا آیئرلاینز، ای تی أند تی موبیلیتی، یوٙپی ئس و شئرکأتیا فئرە هأنیە. ئموٙری بییئن شأر آتلانتا د گات رأڤأندیاری سئچە قأطار د ئی شأر شوروٙ بییە. فوروٙدگا مین زایارە یی هارتسفیلد جأکسوٙن آتلانتا موتور أصلی روشت ئموٙری شأر آتلانتا بییە. ئموری شأر آتلانتا سی دیارکاری سئچە قأطار بییە و تا ئیسئ پایە ئموٙری آتلانتا ها د پایە رأتئن و ئوٙمائن، شئرکأت هأڤایی دئلتا آیئر لاینز بیشتئری آز کئسم و کار نە سی خوش د ڤأر گئرئتە و بأرجا مئتروٙ أم سی خوش سئ یومین بأرجا کئسم و کار د ئموٙری شأر آتلانتاە و چئنی بییە کئ شأر آتلانتا د دیجا کئسم و کار رأتئن و ئوٙمائن بیشتئری نیروٙ نە سی خوش دارە. ڤارئسگأر أم د ئموٙری شأر آتلانتا نأشق نازاری دارە، ئی شأر یئ گئل د جاگە یا أصلی تئلئڤیزیوٙنیا کابلیە، شأڤأکە ڤارئسگأری سی ئن ئن ڤئ دأس تئد تأرنئر د ئی شأر رأڤأندیاری بییە.